Od 1. 4. 2015 veljajo **nova pravila EU o označevanju svežega, ohlajenega ali zamrznjenega prašičjega, ovčjega, kozjega in perutninskega mesa**.

Po novih pravilih mora biti na izdelku navedena **država, v kateri je bila žival rejena in zaklana**. Če so bile živali rojene, rejene in zaklane v isti državi, je dovolj zgolj **navedba o državi izvora**. Novo označevanje, ki so ga države članice EU potrdile decembra 2013, zahteva uredba o zagotavljanju informacij o živilih potrošnikom iz leta 2011. Nove določbe upoštevajo predvsem interes potrošnika v primeru rejenih živali, pri tem pa ne povzročajo dodatnega bremena ali stroškov za dobavno verigo.

Besedilo zakonodajnega dokumenta:

<http://eur-lex.europa.eu/legal-content/SL/TXT/PDF/?uri=CELEX:32013R1337&from=en>

Poleg navedenega sporočamo še naslednje:

sporočilo vezano na redakcijsko (lingvistično) spremembo Uredbe EU 1169/2011 v delu definicij poreklo/izvor, ki je bila objavljena v Uradnem listu Evropske unije L 304. Ta sprememba se smiselno uporablja tudi v 1337/2013, saj je to izvedbena uredba, ki temelji na Uredbi EU št. 1169/2011, s tem so izrazi poreklo (»origin«) poenoteni v vseh predpisih EU kot tudi v slovenskih verzijah evropskih predpisov vezanih na živila (carinska nomenklatura, tržni standardi, informacije potrošnikom).

»**Popravek uredbe (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, spremembah uredb (ES) št. 1924/2006 in (ES) št. 1925/2006 Evropskega parlamenta in Sveta ter razveljavitvi Direktive Komisije 87/250/EGS, Direktive Sveta 90/496/EGS, Direktive Komisije 1999/10/ES, Direktive 2000/13/ES Evropskega parlamenta in Sveta, direktiv Komisije 2002/67/ES in 2008/5/ES in Uredbe Komisije (ES) št. 608/2004**

*(Uradni list Evropske unije L 304 z dne 22. novembra 2011)*

Stran 20, uvodni izjavi 29 in 30; stran 21, uvodne izjave 31, 32 in 33, stran 24, uvodna izjava 59; stran 25, točka (g) odstavka 2 in odstavek 3 člena 2; stran 27, točka (a) odstavka 1 člena 7; stran 28, točka (i) odstavka 1 člena 9; stran 33, naslov uvodni stavek in točka (a) odstavka 2 ter odstavki 3, 4, 5, 6, 7 in 9 člena 26; stran 38, odstavek 2 člena 39; stran 59, naslov Priloge XI:

Beseda “izvor” se v vseh sklonih in številih nadomesti z besedo “poreklo” v ustreznem sklonu in številu, stavek pa se po potrebi ustrezno slovnično prilagodi.

Stran 20, uvodna izjava 29; stran 24, uvodna izjava 59; stran 25, točka (g) odstavka 2 člena 2; stran 27, točka (a) odstavka 1 člena 7; stran 28, točka (i) odstavka 1 člena 9; stran 33, naslov, uvodni stavek in točka (a) odstavka 2 ter odstavki 3, 4, 5, 6, 7 in 9 člena 26; stran 38, prva navedba v točki (d) odstavka 1 in odstavek 2 člena 39; stran 59, naslov Priloge XI:

Beseda ”poreklo” se v vseh sklonih in številih nadomesti z besedo ”izvor” v ustreznem sklonu in številu, stavek pa se po potrebi temu ustrezno slovnično prilagodi. **«**